# Službeni list C 422A/17.

| | ISSN 1977-1088 |
| --- | --- |
| Službeni list
  Europske unije | C 422A |
| | |
| Hrvatsko izdanje | Informacije i objave | Svezak 59.17. studenoga 2016. |

ISSN 1977-1088

Službeni list

Europske unije

C 422A

Hrvatsko izdanje

Informacije i objave

Svezak 59.17. studenoga 2016.

---

| Obavijest br. | Sadržaj | Stranica |
| --- | --- | --- |
| | V.   Objave |
| | ADMINISTRATIVNI POSTUPCI |
| | Revizorski sud |
| 2016/C 422 A/01 | Oglas za slobodno radno mjesto ECA/2016/20 — Dva radna mjesta ravnatelja u području revizije (funkcijska skupina AD, razred 14) | 1 |

Obavijest br.

Sadržaj

Stranica

V.   Objave

ADMINISTRATIVNI POSTUPCI

Revizorski sud

2016/C 422 A/01

Oglas za slobodno radno mjesto ECA/2016/20 — Dva radna mjesta ravnatelja u području revizije (funkcijska skupina AD, razred 14)

1

---

| HR | |
| --- | --- |

HR

---

V. Objave

ADMINISTRATIVNI POSTUPCI

Revizorski sud

| 17.11.2016 | HR | Službeni list Europske unije | CA 422/1 |
| --- | --- | --- | --- |

17.11.2016

HR

Službeni list Europske unije

CA 422/1

---

OGLAS ZA SLOBODNO RADNO MJESTO ECA/2016/20

Dva radna mjesta ravnatelja u području revizije

(funkcijska skupina AD, razred 14)

(2016/C 422 A/01)

O NAMA

Europski revizorski sud („Sud”), sa sjedištem u Luxembourgu, institucija je Europske unije osnovana Ugovorom s ciljem obavljanja revizije nad financijama EU-a. Kao vanjski revizor EU-a, Sud doprinosi unaprjeđivanju financijskog upravljanja EU-om te djeluje kao neovisni zaštitnik financijskih interesa građana Unije.

Svojim revizijama Sud provjerava prikupljanje i potrošnju sredstava EU-a. Sud ispituje jesu li financijske transakcije pravilno uknjižene i prikazane, zakonito i pravilno izvršene te je li se njima upravljalo vodeći računa o načelima ekonomičnosti, učinkovitosti i djelotvornosti. Rezultate provedenih revizija Sud objavljuje u jasnim, relevantnim i objektivnim izvješćima. Sud također daje mišljenja o pitanjima u vezi s financijskim upravljanjem.

Sud doprinosi većoj odgovornosti i transparentnosti te pomaže Europskom parlamentu i Vijeću u praćenju izvršenja proračuna EU-a, posebice tijekom postupka davanje razrješnice. Predan je svojoj ulozi učinkovite organizacije koja predvodi razvojne promjene u području revizije i uprave u javnom sektoru.

Sud se sastoji od revizijskih vijeća. Sud je organizacija čiji ustroj omogućava prilagođavanje pojedinačnim radnim zadatcima te su svi djelatnici dio „centralizirane skupine” iz koje se administrativno raspoređuju u različita revizijska vijeća u skladu sa strateškim prioritetima.

U svakom je revizijskom vijeću jedan ravnatelj koji organizira, koordinira i nadgleda revizijske aktivnosti. Ravnatelj također pruža potporu i savjete članovima Suda raspoređenima u predmetno revizijsko vijeće u obavljanju njihovih zadaća. Ravnatelj je odgovoran za:

| — | organiziranje aktivnosti revizijskog vijeća i upravljanje tim aktivnostima, |
| --- | --- |

—

organiziranje aktivnosti revizijskog vijeća i upravljanje tim aktivnostima,

| — | provjeru kvalitete revizijskih aktivnosti, |
| --- | --- |

—

provjeru kvalitete revizijskih aktivnosti,

| — | koordinaciju kadrovskih pitanja. |
| --- | --- |

—

koordinaciju kadrovskih pitanja.

ŠTO NUDIMO

Dva radna mjesta ravnatelja s početkom od 1. siječnja 2017.

U skladu s člankom 29. stavkom 2. Pravilnika o osoblju za dužnosnike Europske unije (u daljnjem tekstu: „Pravilnik o osoblju”) Revizorski sud odlučio je pokrenuti postupak zapošljavanja za dva radna mjesta ravnatelja (razred AD 14) u svojim revizijskim vijećima. Kako bi se tijelu za imenovanja omogućio odabir među većim brojem kandidata, ovaj će se postupak odvijati usporedno s unutarnjim i međuinstitucijskim postupcima zapošljavanja.

Uspješni kandidati bit će zaposleni u razredu AD 14. Osnovna mjesečna plaća iznosit će 13 641,95 eura. Uz osnovnu plaću, koja podliježe oporezivanju EU-a i koja je oslobođena od nacionalnog oporezivanja, mogu se isplaćivati i određene naknade, kako je utvrđeno Pravilnikom o osoblju.

Ravnatelj je službenik na najvišem položaju među osobljem revizijskog vijeća i izravno odgovara članovima tog vijeća. Zadužen je za upravljanje resursima revizijskog vijeća i snosi krajnju odgovornost za provedbu programa rada u predviđenim rokovima, bez prekoračenja proračuna te u skladu sa standardima kvalitete te revizijskom praksom i revizijskim standardima Suda. U tu svrhu ravnatelj dodjeljuje potrebne resurse za svaki zadatak, i to u pogledu:

| — | osoblja i financijskih sredstava (uključujući službena putovanja i vanjske stručnjake), |
| --- | --- |

—

osoblja i financijskih sredstava (uključujući službena putovanja i vanjske stručnjake),

| — | resursa potrebnih za obavljanje revizija: osoblja, osposobljavanja, stručnog iskustva u području kvalitete i kontrole kvalitete, kao i znanja. |
| --- | --- |

—

resursa potrebnih za obavljanje revizija: osoblja, osposobljavanja, stručnog iskustva u području kvalitete i kontrole kvalitete, kao i znanja.

Ravnatelj pruža potporu doajenu u administrativnim pitanjima i upravljanju revizijskim vijećem te u zadatcima u vezi s planiranjem, praćenjem i izradom izvješća. Vodi računa o tome da se sve zadaće i revizijski zadatci koji su mu povjereni provode pravilno.

ŠTO TRAŽIMO

U ovom postupku zapošljavanja mogu sudjelovati kandidati koji u trenutku roka za dostavu prijava ispunjavaju sljedeće uvjete:

1.   Kvalifikacije

U skladu s člankom 5. Pravilnika o osoblju:

| — | razina obrazovanja koja odgovara završenom sveučilišnom studiju potvrđena diplomom ako je redovno trajanje studija četiri godine ili više, ili |
| --- | --- |

—

razina obrazovanja koja odgovara završenom sveučilišnom studiju potvrđena diplomom ako je redovno trajanje studija četiri godine ili više, ili

| — | razina obrazovanja koja odgovara završenom sveučilišnom studiju potvrđena diplomom ako je redovno trajanje studija najmanje tri godine, uz najmanje jednu godinu relevantnog radnog iskustva, ili |
| --- | --- |

—

razina obrazovanja koja odgovara završenom sveučilišnom studiju potvrđena diplomom ako je redovno trajanje studija najmanje tri godine, uz najmanje jednu godinu relevantnog radnog iskustva, ili

| — | ako je opravdano interesom službe, profesionalno osposobljavanje istovrijedne razine. |
| --- | --- |

—

ako je opravdano interesom službe, profesionalno osposobljavanje istovrijedne razine.

2.   Radno iskustvo

Najmanje 15 godina dokazivog i relevantnog radnog iskustva, po mogućnosti na međunarodnoj razini, prikupljenog nakon stjecanja prethodno navedene kvalifikacije te najmanje četiri godine radnog iskustva na rukovodećim položajima. Naročito je potrebno dokazivo i uspješno iskustvo rada u području revizije (uključujući kontrolu kvalitete revizija i raspravne postupke sa subjektima nad kojima se provodi revizija).

3.   Stručno znanje

Izvrsno opće poznavanje revizijskih standarda i metodologije, a posebno u područjima financijske revizije, revizije usklađenosti i dobrog financijskog upravljanja, kao i izvrsno poznavanje javnih financija EU-a i revizija u javnom sektoru.

Izvrsno poznavanje jednog službenog jezika EU-a i zadovoljavajuće poznavanje barem još jednog službenog jezika EU-a. Poznavanje dodatnih jezika smatrat će se prednošću. Zbog prirode poslova koji će se obavljati, potrebno je dobro poznavanje engleskog i francuskog jezika.

4.   Vještine

| i. | Sposobnost osmišljavanja i provođenja strategija, utvrđivanja ciljeva i ciljnih vrijednosti te izvješćivanja o njima; |
| --- | --- |

i.

Sposobnost osmišljavanja i provođenja strategija, utvrđivanja ciljeva i ciljnih vrijednosti te izvješćivanja o njima;

| ii. | komunikacijske i pregovaračke vještine te sposobnost suradnje s relevantnim dionicima; |
| --- | --- |

ii.

komunikacijske i pregovaračke vještine te sposobnost suradnje s relevantnim dionicima;

| iii. | izvrsno poznavanje prakse upravljanja; |
| --- | --- |

iii.

izvrsno poznavanje prakse upravljanja;

| iv. | izvrsne međuljudske vještine. |
| --- | --- |

iv.

izvrsne međuljudske vještine.

POLITIKA ZAPOŠLJAVANJA

Sud je poslodavac koji jamči jednake mogućnosti i provodi politiku protiv diskriminacije te stoga pozdravlja prijave svih kvalificiranih kandidata i kandidatkinja.

UVJETI ZAPOŠLJAVANJA

U skladu s člankom 28. Pravilnika o osoblju, uspješni kandidati moraju:

| — | biti državljani jedne od država članica Europske unije, |
| --- | --- |

—

biti državljani jedne od država članica Europske unije,

| — | uživati sva građanska prava, |
| --- | --- |

—

uživati sva građanska prava,

| — | imati ispunjene sve zakonom propisane obveze u pogledu vojne službe, |
| --- | --- |

—

imati ispunjene sve zakonom propisane obveze u pogledu vojne službe,

| — | dostaviti odgovarajuće dokaze o prikladnosti za obavljanje dužnosti. |
| --- | --- |

—

dostaviti odgovarajuće dokaze o prikladnosti za obavljanje dužnosti.

POSTUPAK ODABIRA

Uspostavit će se odbor za predodabir.

Odbor će u nekoliko eliminacijskih faza ocijeniti prijave na temelju:

| (a) | dokumenata koje su dostavili kandidati (po završetku te faze samo 10 najbolje ocijenjenih kandidata koji ispunjavaju uvjete bit će pozvano u sljedeći krug); |
| --- | --- |

(a)

dokumenata koje su dostavili kandidati (po završetku te faze samo 10 najbolje ocijenjenih kandidata koji ispunjavaju uvjete bit će pozvano u sljedeći krug);

| (b) | studije slučaja u pisanom obliku; |
| --- | --- |

(b)

studije slučaja u pisanom obliku;

| (c) | razgovora. |
| --- | --- |

(c)

razgovora.

PODNOŠENJE PRIJAVA

Prijave sastavljene isključivo na engleskom ili francuskom jeziku šalju se na sljedeću e-adresu: vacancies@eca.europa.eu.

U predmetu e-poruke potrebno je navesti referentni broj ovog oglasa za slobodno radno mjesto. Prijave moraju sadržavati sljedeće popratne dokumente koji moraju biti na engleskom ili francuskom jeziku:

| — | motivacijsko pismo (
  ne duže od jedne
  stranice), |
| --- | --- |

—

motivacijsko pismo (
  ne duže od jedne
  stranice),

| — | ažurirani životopis (
  ne duži od tri
  stranice) koji mora biti u formatu Europass (vidjeti http://europass.cedefop.europa.eu), |
| --- | --- |

—

ažurirani životopis (
  ne duži od tri
  stranice) koji mora biti u formatu Europass (vidjeti http://europass.cedefop.europa.eu),

| — | ispunjenu, potpisanu i datiranu službenu izjavu (u prilogu). |
| --- | --- |

—

ispunjenu, potpisanu i datiranu službenu izjavu (u prilogu).

| Sve prijave koje ne budu sastavljene strogo u skladu s ovim uputama bit će odbačene. |
| --- |

Sve prijave koje ne budu sastavljene strogo u skladu s ovim uputama bit će odbačene.

Rok za prijavu je 12. prosinca 2016. u 12.00 sati.

ZAHTJEV ZA PONOVNO RAZMATRANJE ODLUKE – ŽALBENI POSTUPAK – PRITUŽBE EUROPSKOM OMBUDSMANU

Ako u bilo kojoj fazi postupka odabira smatrate da je donesena po vas nepovoljna odluka, vaše je pravo poduzeti radnje opisane u nastavku.

ZAHTJEV ZA PONOVNO RAZMATRANJE ODLUKE KOJU JE DONIO ODBOR ZA PREDODABIR

U roku od deset dana od priopćenja odluke koju je donio odbor za predodabir pisani zahtjev za njezino ponovno razmatranje, navodeći razloge za podnošenje zahtjeva, možete poslati na sljedeću e-adresu: vacancies@eca.europa.eu.

ŽALBENI POSTUPAK

U skladu s člankom 90. stavkom 2. Pravilnika o osoblju možete podnijeti žalbu na odluku koju je donijelo tijelo za imenovanja u roku od tri mjeseca od priopćenja te odluke, i to na sljedeću adresu:

| European Court of Auditors |
| --- |
| Secretary-General |
| 12, rue Alcide De Gasperi |
| 1615 Luxembourg |
| LUKSEMBURG |

European Court of Auditors

Secretary-General

12, rue Alcide De Gasperi

1615 Luxembourg

LUKSEMBURG

U skladu s člankom 91. Pravilnika o osoblju, pravni lijek možete podnijeti Općem sudu Europske unije:

| The General Court of the European Union |
| --- |
| Rue du Fort Niedergrünewald |
| 2925 Luxembourg |
| LUKSEMBURG |

The General Court of the European Union

Rue du Fort Niedergrünewald

2925 Luxembourg

LUKSEMBURG

PRITUŽBE EUROPSKOM OMBUDSMANU

Kao građanin Europske unije možete podnijeti pritužbu Europskom ombundsmanu:

| The European Ombudsman |
| --- |
| 1 avenue du Président Robert Schuman — CS 30403 |
| 67001 Strasbourg Cedex |
| FRANCUSKA |

The European Ombudsman

1 avenue du Président Robert Schuman — CS 30403

67001 Strasbourg Cedex

FRANCUSKA

na temelju članka 228. stavka 1. Ugovora o funkcioniranju Europske unije i u skladu s uvjetima utvrđenima u Odluci 94/262/EZUČ, EZ, Euratom Europskog parlamenta od 9. ožujka 1994. o propisima i općim uvjetima koji uređuju obnašanje dužnosti Europskog ombudsmana (1).

Napominjemo da podnošenje pritužbe Europskom ombudsmanu nema učinak produženja rokova iz članka 90. stavka 2. i članka 91. Pravilnika o osoblju koji se odnose na podnošenje prigovora ili žalbi Općem sudu Europske unije na temelju članka 270. Ugovora o funkcioniranju Europske unije.

ZAŠTITA PODATAKA

U skladu s člankom 7. stavkom 3. Uredbe (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (2), Sud obrađuje osobne podatke samo u svrhu zbog koje su preneseni.

---

(1)  SL L 113, 4.5.1994., str. 15.

(2)  SL L 8, 12.1.2001., str. 1.

---

Image

Image

Image

Image

Image

Image

---